Barisau
Store norske leksikon,Geografi,Verdens geografi,Europa,Belarus’ geografi
Barisau er en by i Belarus, ved elven Bjarezina, 74 kilometer nordøst for Minsk. Byen har 220 517 innbyggere (2020).
Næringsliv og transport Byens viktigste næringsvirksomhet er trevareindustri. I byen produseres det også plastprodukter, elektrisk bilutstyr, kraner og glassprodukter. Barisau er et viktig samferdselsknutepunkt. Jernbanen mellom Warszawa og Moskva krysser Bjarezina ved Barisau. Historikk I 1939 var det 49 108 innbyggere i byen. Av disse var 10 011 jøder. Bare et mindre antall av disse overlevde andre verdenskrig. Etter den tyske okkupasjonen 2. juli 1941 ble vel 1354 jøder drept og 8245 jøder innesperret i en ghetto, hvor de ble massakrert i oktober 1941. Byen ble grunnlagt i 1102 og fikk byrettigheter i 1795. Den har stått under vekslende litauisk, polsk og russisk herredømme. Les mer i Store norske leksikon Belarus Belarus' geografi Belarus' historie økonomi og næringsliv i Belarus andre verdenskrig Holocaust